CELEX: 52012DP0213
Language: et
Date: 2012-05-22 00:00:00
Title: Euroopa Parlamendi kodukorra muutmine seoses Euroopa kodanikualgatuse rakendamisega Euroopa Parlamendi 22. mai 2012 . aasta otsus Euroopa Parlamendi kodukorra muutmise kohta seoses Euroopa kodanikualgatuse rakendamisega (2011/2302(REG))

13.9.2013   
            
            
               ET
            
            
               Euroopa Liidu Teataja
            
            
               CE 264/98
            
         Teisipäev, 22. mai 2012Euroopa Parlamendi kodukorra muutmine seoses Euroopa kodanikualgatuse rakendamisega
   P7_TA(2012)0213
   Euroopa Parlamendi 22. mai 2012. aasta otsus Euroopa Parlamendi kodukorra muutmise kohta seoses Euroopa kodanikualgatuse rakendamisega (2011/2302(REG))
   2013/C 264 E/18
   
      Euroopa Parlament,
   
               —
            
            
               võttes arvesse kodukorra muutmise ettepanekuid (B7-0539/2011 ja B7-0732/2011),
            
         
               —
            
            
               võttes arvesse kodukorra artikleid 211 ja 212,
            
         
               —
            
            
               võttes arvesse põhiseaduskomisjoni raportit (A7-0148/2012),
            
         
               1.
            
            
               otsustab teha kodukorras järgmised muudatused;
            
         
               2.
            
            
               tuletab meelde, et nimetatud muudatused jõustuvad järgmise osaistungjärgu esimesel päeval;
            
         
               3.
            
            
               palub presidendil teha kõik vajalik selleks, et luua Euroopa Parlamendis ühtne kontaktpunkt, kuhu kodanikud, esindusühendused ja kodanikuühiskonna esindajad saaksid pöörduda Euroopa kodanikualgatuste asjus;
            
         
               4.
            
            
               palub komisjonil Euroopa Parlamendi presidendile saadetavas kirjas kinnitada oma kavatsust saata kõigile Euroopa kodanikualgatusi käsitlevatele avalikele kuulamistele oma esindaja, kes võiks üldiselt olla vastava valdkonnaga tegelev volinik või kui ta on hõivatud, siis soovitavalt mõni teine komisjoni liige või vastava valdkonnaga tegelev peadirektor;
            
         
               5.
            
            
               palub juhatusel ja peasekretäril võtta asjakohaseid meetmeid, et tagada Euroopa kodanikualgatusi käsitlevate avalike kuulamiste võimalikult suur nähtavus, luues selleks asjakohased võimalused, sealhulgas võimaluse kasutada parimat olemasolevat info- ja kommunikatsioonitehnoloogiat;
            
         
               6.
            
            
               on seisukohal, et Euroopa Parlamendi liikmeid tuleks ergutada Euroopa kodanikualgatusi käsitlevatel kuulamistel osalema;
            
         
               7.
            
            
               teeb presidendile ülesandeks edastada käesolev otsus teavitamise eesmärgil nõukogule ja komisjonile.
            
         
               KEHTIV TEKST
            
            
               MUUDATUSETTEPANEK
            
         
               
                  Muudatusettepanekud 5 ja 4
               
            
         
               
                  Euroopa Parlamendi kodukord
               
               
                  Artikkel 197a (uus)
               
            
         
                
            
            
               
                  Artikkel 197a
               
               
                  Kodanikualgatustega seotud avalikud kuulamised
               
            
         
                
            
            
               
                  
                     1.
                     
                     Kui Euroopa Komisjon on kodanikualgatuse vastavalt määruse (EL) nr 211/2011 (1) artikli 10 lõike 1 punktile a vastavas registris avaldanud, teeb Euroopa Parlamendi president komisjonide esimeeste konverentsi esimehe ettepanekul järgmist:
                  
               
               
                           
                              
                                 a)
                              
                           
                        
                        
                           
                              
                                 teeb VII lisa kohaselt valdkonna eest vastutavale seadusandlusega tegelevale komisjonile ülesandeks korraldada määruse (EL) nr 211/2011 artiklis 11 ette nähtud avalik kuulamine; petitsioonikomisjon kaasatakse menetlusse seadusandlusega tegeleva komisjoniga automaatselt kodukorra artikli 50 kohaselt;
                           
                        
                     
                           
                              
                                 b)
                              
                           
                        
                        
                           
                              
                                 võib juhul, kui kaks või enam vastavalt määruse (EL) nr 211/2011 artikli 10 lõike 1 punktile a vastavas registris avaldatud kodanikualgatust käsitlevad sarnast teemat, pärast korraldajatega konsulteerimist otsustada, et korraldatakse ühine avalik kuulamine, kus käsitletakse võrdsel alusel kõiki asjaomaseid kodanikualgatusi.
                              
                           
                        
                     
         
                
            
            
               
                  
                     2.
                     
                     Vastutav komisjon:
                  
               
               
                           
                              
                                 a)
                              
                           
                        
                        
                           
                              
                                 kontrollib, kas Euroopa Komisjon on korraldajad määruse (EL) nr 211/2011 artikli 10 lõike 1 punkti b kohaselt asjakohasel tasandil vastu võtnud;
                           
                        
                     
                           
                              
                                 b)
                              
                           
                        
                        
                           
                              
                                 tagab – vajaduse korral komisjonide esimeeste konverentsi toetusel –, et Euroopa Komisjon on nõuetekohaselt kaasatud avaliku kuulamise korraldamisse ja on kuulamisel asjakohasel tasandil esindatud.
                              
                           
                        
                     
         
                
            
            
               
                  
                     3.
                     
                     Vastutava komisjoni esimees kutsub avaliku kuulamise kokku sobival kuupäeval kolme kuu jooksul pärast seda, kui algatus on vastavalt määruse (EL) nr 211/2011 artiklile 9 Euroopa Komisjonile esitatud.
                  
               
            
         
                
            
            
               
                  
                     4.
                     
                     Vastutav komisjon korraldab avaliku kuulamise Euroopa Parlamendis, vajaduse korral koos teiste liidu institutsioonide ja asutustega, kes soovivad osaleda. Ta võib kuulamisele kutsuda ka teisi sidusrühmi.
                  
               
               
                  
                     Vastutav komisjon kutsub kuulamisele algatust tutvustama korraldajaid esindava rühma, kuhu kuulub vähemalt üks määruse (EL) nr 211/2011 artikli 3 lõike 2 teises lõigus osutatud kontaktisik.
                  
               
            
         
                
            
            
               
                  
                     5.
                     
                     Juhatus võtab Euroopa Komisjoniga kokku lepitud korra kohaselt vastu eeskirjad, mis käsitlevad tekkinud kulude hüvitamist.
                  
               
            
         
                
            
            
               
                  
                     6.
                     
                     Parlamendi president ja komisjonide esimeeste konverentsi esimees võivad käesoleva artikli kohased volitused delegeerida vastavalt asepresidendile ja mõne teise komisjoni esimehele.
                  
               
            
         
                
            
            
               
                  
                     7.
                     
                     Kui artiklites 50 või 51 sätestatud tingimused on täidetud, kohaldatakse neid sätteid vajalike muudatustega ka teiste komisjonide suhtes. Kohaldatakse ka artiklit 188.
                  
               
               
                  
                     Artikli 23 lõiget 9 kodanikualgatustega seotud avalike kuulamiste suhtes ei kohaldata.
                  
               
            
         
               
                  Muudatusettepanek 2
               
            
         
               
                  Euroopa Parlamendi kodukord
               
               
                  Artikkel 203a
               
            
         
               Kui parlamenti teavitatakse, et Euroopa Komisjonil on palutud esitada õigusakti ettepanek ELi lepingu artikli 11 lõike 4 alusel, selgitab petitsioonikomisjon välja, kas see võib mõjutada tema tööd, ja teavitab vajaduse korral sellega seotud teemadel petitsiooni esitanuid.
            
            
               Kui parlamenti teavitatakse, et Euroopa Komisjonil on palutud esitada õigusakti ettepanek ELi lepingu artikli 11 lõike 4 alusel 
                     ja vastavalt määrusele (EL) nr 211/2011
                  , selgitab 
                     petitsioonidega seotud küsimuste eest vastutav komisjon
                   välja, kas see võib mõjutada tema tööd, ja teavitab vajaduse korral sellega seotud teemadel petitsiooni esitanuid.
            
         
                
            
            
               
                  
                     Kavandatud kodanikualgatused, mis on registreeritud vastavalt määruse (EL) nr 211/2011 artiklile 4, kuid mida ei ole võimalik Euroopa Komisjonile esitada kooskõlas nimetatud määruse artikliga 9, kuna kõiki ettenähtud menetlusi ja tingimusi ei ole järgitud, võib läbi vaadata petitsioonidega seotud küsimuste eest vastutav komisjon, kui ta peab järelmeetmeid asjakohaseks. Artikleid 201, 202 ja 203 kohaldatakse vajalike muudatustega.
                  
               
            
         
      (1)  
         Euroopa Parlamendi ja nõukogu 16. veebruari 2011. aasta määrus (EL) nr 211/2011 kodanikualgatuse kohta (ELT L 65, 11.3.2011, lk 1).